অন্যান্য বছরে ভিড় হতে শুরু করে ষষ্ঠী থেকে। কিন্তু এবার একেবারে ঠিক তার উল্টো। পুজো আগে শনি ও রবিবার পড়ায় যেন দু'দিন আগেই শুরু হয়ে গিয়েছে পুজো৷ এই ট্রেন্ড শুধু কলকাতা নয়, গোটা রাজ্যেই৷ কলকাতার পাশ্ববর্তী জেলাগুলোতেও একই চিত্র। একদিকে তিতলির হাত থেকে রক্ষা, অন্যদিকে সব পুজো দেখার প্রতিযোগিতা। দর্শনার্থীদের কথা ভেবে তৈরি ছিল পুজো উদ্যোক্তারাও। আগামী দুদিন ভিড় আরও বাড়বে আশাবাদী পুজো কমিটিগুলি।